Seks såret i sammenstøt ved Gazastripen
Tre menn i alderen 19 til 21 år ble såret da de ble beskutt av israelske soldater øst for Jabalya nord på Gazastripen, ifølge talsmann Ashraf al-Qudra i Gazastripens helsedepartement. Ifølge det israelske forsvaret hadde palestinerne løsnet skudd og ødelagt et israelsk militærkjøretøy. Tidligere fredag ble tre bønder fra det palestinske området såret da de ble beskutt av israelske stridsvogner øst for El-Bureij nær Gazastripens grense mot Israel, ifølge al-Qudra. Det israelske forsvaret er klar over eksplosjonen, men sier det dreide seg om en «arbeidsulykke» eller en etterlatt palestinsk bombe, og ikke israelsk beskytning.
Seks palestinere skal være såret i trefninger ved Gazastripen fredag. Ifølge palestinske legekilder ble de rammet av israelsk beskytning.